text: লক্ষণাবন্দ ইউনিয়ন বাংলাদেশের সিলেট জেলার গোলাপগঞ্জ উপজেলার অন্তর্গত একটি ইউনিয়ন।
  
  ইতিহাস 
  লক্ষণাবন্দ ইউনিয়ন ১৯৬০ সালে ঢাকাদক্ষিণ মৌজার বিদাইটিকর গ্রামের টিলার উপর চৌধুরী বাজারের পাশে প্রথমে ইউনিয়ন কাউন্সিল নামে প্রতিষ্ঠিত হয়। স্বাধীনতা পরবর্তী সময়ে রাষ্ট্রপতির আদেশ নং ০৭/১৯৭২ সালে ইউনিয়ন কাউন্সিল বাতিল করে ইউনিয়ন পঞ্চায়েত গঠন করা হলে প্রশাসক নিয়োগ দেয়া হয়। ১৯৭৩ সালে রাষ্ট্রপতির আদেশ ২২/১৯৭৩ অনুযায়ী “লক্ষণাবন্দ ইউনিয়ন পঞ্চায়েত”-এর নাম পরিবর্তন করে নামকরণ করা হয় লক্ষণাবন্দ ইউনিয়ন পরিষদ।
  
  অবস্থান ও সীমানা 
  লক্ষণাবন্দ ইউনিয়নের পূর্ব দিকে ঢাকাদক্ষিণ ও ভাদেশ্বর ইউনিয়ন, পশ্চিমে লক্ষ্মীপাশা ইউনিয়ন, উত্তরে লক্ষ্মীপাশা ও ঢাকাদক্ষিণ ইউনিয়ন, দক্ষিণে ধামড়ির হাওর অবস্থিত। উপজেলা সদর থেকে ইউনিয়নের দূরত্ব ৯ কিলোমিটার। ইউনিয়নের প্রধান ব্যবসা কেন্দ্র হচ্ছে পুরকায়স্থ বাজার ও চৌধুরী বাজার।
  
  গ্রামসমূহ 
  ইউনিয়নের গ্রামসমূহ হলো উত্তরগাঁও, পশ্চিম পাড়া, ভুটিরা পাড়া, ইসলামাবাদ, নিলামপাড়া, নোয়াই, মোল্লাটিকর, মাদারখা, বিদাইটিকর, চক্রবর্তীপাড়া, মাইজপাড়া, পুরকায়স্থ পাড়া, ভঙ্গাপাড়া, নিশ্চিন্ত, মুকিতলা, ফুলতলা, দক্ষিণভাগ, করগাও, ফুলসাইন্দ, বখতিয়ারঘাট, পুরান পাড়া।
  
  শিক্ষা
  
  শিক্ষা প্রতিষ্ঠান 
   কৈলাশ শাহনূর দাখিল মাদ্রাসা
   এলবি গ্রীণ ফাওয়ার উচ্চ বিদ্যালয় (১৯৯২);
   ফুলসাইন্দ দারুল ক্বেরাত দাখিল মাদ্রাসা (১৯৪১);
   পূর্ব ফুলসাইন্দ মহিলা দাখিল মাদ্রাসা (১৯০২);
   ফুলসাইন্দ দ্বি-পাকি উচ্চ বিদ্যালয় (১৯৬২);
   লক্ষনাবন্দ হাফিজিয়া ফুরকানিয়া মাদ্রাসা (১৯৭১);
   আবুল কালাম একাডেমী (২০০০);
   দক্ষিণ ভাগ এস ই সি উচ্চ বিদ্যালয় (১৯৬৫);
  
  আয়তন 
  থাম্ব|মানচিত্রে লক্ষণাবন্দ ইউনিয়ন
  লক্ষণাবন্দ ইউনিয়নের আয়তন ২৪ বর্গ কিলোমিটার।
  
  জনসংখ্যা 
  ২০১১ সালের পরিসংখ্যান অনুযায়ী লক্ষণাবন্দ ইউনিয়নের লোকসংখ্যা ১৯,৬৭২ জন। এর মধ্যে পুরুষ ১০,২০৬ এবং মহিলা ৯,৪৪৬ জন। মোট ১৮,৬৩৩ জন ভোটারের মধ্যে পুরুষ ৯,২৬৭ জন এবং মহিলা ৯,৩৬৬ জন।
  
  অর্থনীতি 
  ইউনিয়নের অধিকাংশ জনগোষ্ঠীর আয়ের প্রধান উৎস কৃষি ৩৪.০৫%, অকৃষি শ্রমিক ৬.০৩%, শিল্প ০.৯৪%, ব্যবসা ১৪.৬৪%, পরিবহন ও যোগাযোগ ৪.০১%, চাকরি ৬.১৬%, নির্মাণ ২.৮৮%, ধর্মীয় সেবা ০.৫৮%, রেন্ট অ্যান্ড রেমিটেন্স ১৮.৩৪% এবং অন্যান্য ১২.৩৭%।
  
  কৃষি 
  ৫৬৭৫ একর। কৃষিভূমির ভূমিমালিক ৪২.৭৬%, ভূমিহীন ৫৭.২৪%। শহরে ২৭.৯৮% এবং গ্রামে ৪৩.৯১%। প্রধান কৃষি ফসল ধান, কচু, সুপারি, বরবটি, মিষ্টি কুমড়া, মরিচ। বিলুপ্ত বা বিলুপ্তপ্রায় ফসলাদি সরিষা, তিল, তিসি।
  
  প্রধান উৎপাদন 
  ইউনিয়নের প্রধান উৎপাদিত সামগ্রী হলো: প্রাকৃতিক গ্যাস, শিম, বরবটি, মিষ্টি কুমড়া, মরিচ ইত্যাদি।
  
  শিল্প-কলকারখানা ও কুটিরশিল্প 
  ইউনিয়নের উল্লেখযোগ্য শিল্পের মধ্যে রয়েছে আইসক্রিম ফ্যাক্টরি, বেকারি, পলিথিন ব্যাগ কারখানা ইত্যাদি ক্ষুদ্র ও কুটির শিল্প।
  
  আর্থিক প্রতিষ্ঠান 
  ইউনিয়নে ব্যাংক এশিয়া ও ব্র‍্যাক ব্যাংকের শাখা রয়েছে।
  
  স্বাস্থ্য 
  ইউনিয়নের স্বাস্থ্যকেন্দ্রের মধ্যে রয়েছে ইউনিয়ন স্বাস্থ্যকেন্দ্র, স্বাস্থ্য ও পরিবার পরিকল্পনা কেন্দ্র, কমিউনিটি ক্লিনিক এবং মা ও শিশু কল্যাণ কেন্দ্র।
  
  উল্লেখযোগ্য স্থান 
  থাম্ব|কৈলাশ টিলার মাজারের গুহা
  থাম্ব|বাংলাদেশ স্কাউটসের সিলেট আঞ্চলিক প্রশিক্ষণ কেন্দ্র
  
   কৈলাশটিলা
   বাংলাদেশ স্কাউটসের সিলেট আঞ্চলিক কার্যালয়
  
  ইউনিয়ন চেয়ারম্যানগণের তালিকা
  ইউনিয়নের বর্তমান চেয়ারম্যান হলেন মো. নছিরুল হক শাহীন।
  
  প্রাক্তন চেয়ারম্যান
  
  আরও দেখুন 
   সিলেট বিভাগ;
   সিলেট জেলা;
   বাংলাদেশের উপজেলাসমূহ;
   বাংলাদেশের ইউনিয়ন।
  
  তথ্যসূত্র
  
  বহিঃসংযোগ 
   গোলাপগঞ্জ উপজেলা, বাংলাপিডিয়া
  অফিসিয়াল ওয়েবসাইট; লক্ষণাবন্দ ইউনিয়ন
  
  বিষয়শ্রেণী:১৯৬০-এ প্রতিষ্ঠিত
title: লক্ষণাবন্দ ইউনিয়ন